23 147 



Hvis jeg skulde sammenligne dem med noget andet i Literaturen omtalt, maatte 

 det være med de Støttetraade, der findes i Gællefødderne hos visse Krebs og 

 ere beskrevne f. Eks. hos Duboscq , J. Kimus (La Cellule , XV , 1898) og 

 K. C. Schneider-^). Disse ere ligeledes dannede som indadrettede, fibrillære For- 

 længelser af visse Epithelceller og antages at have den Rolle som Støttepiller at 

 forbinde de to Flader i det tynde Blad og derved hindre disse i at spiles ud fra 

 hinanden af Blodtrykket. 



Disse Støttetraade ere nu det eneste, jeg har kunnet finde, som viser nogen 

 Lighed med den omtalte Figur hos Holmgren'); det passer hermed meget vel, at 

 den tynde Traad udspringer fra Musklen just udfor en tynd, mørk Skive, dog er 

 der unægtelig den meget væsentlige Forskel til Stede, at den hos Holmgren er 

 fremstillet grenet, noget, jeg aldrig har iagttaget ved de omtalte Støttetraade; maaske 

 kunde dette dog skyldes en lagttagelsesfejl, der saa meget lettere maatte kunne 

 indtræffe, som Snittet efter Kernernes Antal at dømme ikke har været særlig tyndt. 



Hvis denne Opfattelse er rigtig, er det klart, at vi heller ikke her have noget 

 Eksempel paa direkte Insertion , men selv i det modsatte Tilfælde kan jeg ikke se 

 noget til Hinder for at antage, at de ikke tværstribede Grene, som „omspinde 

 Epithelcellerne" i Virkeligheden ere dannede indenfor Hypodermis; at de bestaa af 

 Muskelfibriller, omgivne af et tyndt Sarcoglialag er nemlig, saavidt jeg kan se, en 

 blot og bar Paastand, som desværre adskilligt tilsvarende i nævnte Afhandling; 

 heller ikke tør jeg lægge nogen Vægt paa, at de enkelte Grene tydeligt nok synes 

 at ligge mellem Hypodermiscellerne, saasom jeg nærer en ikke ringe Tvivl om 

 Tilstedeværelsen af disse i Figurerne saa fremtrædende Cellegrænser. 



Alt i Alt maa jeg saaledes bestemt fastholde, at heller ikke Holmgren har 

 fremført nogetsomhelst afgørende Vidnesbyrd om Forekomsten af direkte Muskel- 

 insertioner hos Diptererne. 



Hos den sidste Orden af hisekter, jeg har undersøgt, hos Hemiptererne, har 

 jeg ligeledes stedse fundet indirekte Muskelinserlion. Epithelet synes som Regel at 

 være ganske lavt, men meget let at erkende paa Grund af de talrige flade Kerner. 

 Det er dog ikke udelukket her stundom at finde store, forlængede Seneceller; saa- 

 ledes har jeg hos Notonecta trufiel et Muskelfæste af ganske lignende Udseende 

 som hos Periplaneta (Fig. 5). Bladlus (Aphider) og Skjoldlus (Coccider) vise den 

 fladeste Hypodermis, jeg overhovedet nogensteds har set; de Steder, hvor man 

 lettest kan iagttage de hypodermale Seneceller, er utvivlsomt Muskelfæsterne i 

 Benene; Farvemodsætningen mellem Muskel og Epithel ses her ofte meget tydeligt, 

 Fibriller i Epithelet derimod langt vanskeligere paa Grund af dettes ringe Højde. 



') Samme Forfatter viser i en anden Figur (loc. cit. Fig. 7) hvorledes „ein Sarcogliafortsatz einer 

 Muskelzelle mit dem Zellkorper einer Epithelzelle (Matrixzelle des Chitins) in völlige Continuität steht". 

 Mon ikke en af de omtalte epitheliale Forbindelsesbroer skulde danne denne „Sarcogliafortsatz"'.' 



